# Story of Seasons

Story of Seasons Bokujō Monogatari (牧場物語, literalment «Història de la granja») anteriorment conegut com a Harvest Moon (literalment «lluna de la sega»), és una sèrie de videojocs RPG/simulador de granja produïts per Victor Interactive Software (adquirida per Marvelous Interactive, ara Marvelous). Yasuhiro Wada és considerat el pare de la saga de Harvest Moon.

## Nom de la Franquícia

Aquest joc és conegut com a Bokujō Monogatari al Japó i a la resta del món era conegut com a Harvest Moon. Abans de l'any 2014, Natsume era l'encarregada de la traducció i la distribució de la sèrie a fora del Japó (a Europa Rising Star Games). A partir d'aquest any, l'empresa Marvelous va decidir que la seva empresa subsidiada XSEED se n'encarregaria. Natsume es va quedar amb els drets de l'antic nom i XSEED es va veure obligada a canviar el nom de la sèrie fins a esdevenir Story of Seasons. (Recordem que al Japó el seu nom original s'ha mantingut intacte)
Natsume ha aprofitat la popularitat del nom per a crear nous jocs com Harvest Moon: The Lost Valley o Harvest Moon: Skytree Village, cosa que ha causat la confusió de milers de fans.

## Objectiu

La meta de la majoria dels jocs d'aquesta sèrie, és el manteniment d'una granja durant un període, conreant els cultius i tenint cura dels animals de la granja per estacions, mentre que socialitzes amb la gent del poble i participes en diversos festivals. En molts jocs fins i tot el protagonista pot casar-se i formar una família amb una de les possibles núvies (o nuvis per a les versions femenines) que et presenta el joc.

## Llista de jocs
### Sèrie principal desenvolupada per Marvelous

| Títol | Consola | Data de llançament |
| Harvest Moon | Super Nintendo | 6 d'agost de 1996 |
| Harvest Moon GB | Game Boy i Game Boy Color | 19 de desembre de 1997 |
| Harvest Moon 64 | Nintendo 64 | 5 de febrer de 1999 |
| Harvest Moon GBC 2 | Game Boy Color | 6 d'agost de 1999 |
| Harvest Moon: Back to Nature | PlayStation | 16 de desembre de 1999 |
| Harvest Moon GBC 3 | Game Boy Color | 29 de setembre del 2000 |
| Harvest Moon: Save the Homeland | PlayStation 2 | 5 de juliol del 2001 |
| Harvest Moon: Friends of Mineral Town | Game Boy Advance | 18 d'abril del 2003 |
| Harvest Moon: A Wonderful Life | GameCube | 12 de setembre del 2003 |
| Harvest Moon: More Friends of Mineral Town | Game Boy Advance | 12 de desembre del 2003 |
| Harvest Moon: Another Wonderful Life | GameCube | 8 de juliol del 2004 |
| Harvest Moon: Magical Melody | GameCube | 3 de març del 2005 |
| Harvest Moon DS | Nintendo DS | 17 de març del 2005 |
| Harvest Moon DS Cute | Nintendo DS | 8 de desembre del 2005 |
| Harvest Moon: Island of Happiness | Nintendo DS | 1 de febrer del 2007 |
| Harvest Moon: Tree of Tranquility | Wii | 7 de juny del 2007 |
| Harvest Moon: Sunshine Islands | Nintendo DS | 21 de febrer del 2008 |
| Harvest Moon: Animal Parade | Wii | 30 d'octubre del 2008 |
| Harvest Moon DS: Grand Bazaar | Nintendo DS | 18 de desembre del 2008 |
| Harvest Moon: Hero of Leaf Valley | PSP | 19 de març del 2009 |
| Harvest Moon: The Tale of Two Towns | Nintendo DS i Nintendo 3DS | 8 de juliol del 2010 |
| Harvest Moon: A New Beginning | Nintendo 3DS | 23 de febrer del 2012 |
| Story of Seasons | Nintendo 3DS | 27 de febrer del 2014 |
| Story of Seasons: Trio of Towns | Nintendo 3DS | 23 de juny del 2016 |
| Story of Seasons: Friends of Mineral Town | Nintendo Switch | 17 d'octubre del 2019 |

### Jocs derivats

| Títol | Consola | Data de Llançament |
| Innocent Life: A Futuristic Harvest Moon | PSP | 27 d'abril del 2006 |
| Rune Factory: A Fantasy Harvest Moon | Nintendo DS | 24 d'agost del 2006 |
| Rune Factory 2: A Fantasy Harvest Moon | Nintendo DS | 3 de gener del 2008 |
| Rune Factory Frontier | Wii | 27 de novembre del 2008 |
| Harvest Moon: My Little Shop | WiiWare | 28 d'abril del 2009 |
| Rune Factory 3: A Fantasy Harvest Moon | Nintendo DS | 22 d'octubre del 2009 |
| Rune Factory Tides of Destiny | PlayStation 3 i Wii | 24 de febrer del 2011 |
| Rune Factory 4 | Nintendo 3DS | 19 de juliol del 2012 |
| Hometown Story | Nintendo 3DS | 22 d'octubre del 2013 |
| Return to PoPoLoCrois: A Story of Seasons Fairytale | Nintendo 3DS | 18 de juny del 2015 |
| Doraemon: Nobita’s story of seasons. | Nintendo Switch | 13 de juny del 2019 |

### Sèrie desenvolupada per Natsume

| Títol | Consola | Data de Llançament |
| Puzzle de Harvest Moon | Nintendo DS | 16 de novembre del 2007 |
| Harvest Moon: Frantic Farming | Nintendo DS | 25 d'agost del 2009 |
| Harvest Moon: The Lost Valley | Nintendo 3DS | 4 de novembre del 2014 |
| Harvest Moon: Skytree Village | Nintendo 3DS | 8 de novembre del 2016 |
| Harvest Moon: Light of Hope | PlayStation 4, Nintendo Switch i PC | 14 de novembre del 2017 |

## Vegeu també

* Harvest Moon DS

## Enllaços externs

* Lloc web oficial del videojoc (japonès)
* Harvest Moon Wiki (anglès)
* Ushi no tane (anglès)